EkBass/fiwiki-20250220-pages-articles huggingface dataset:
Al-Minyan kuvernementti

Al Minyan kuvernementti () on yksi Egyptin kuvernementeista Niilin varrella. Sen pinta-ala on 32 279 neliökilometriä, ja vuonna 2010 asukasluku oli noin 4,48 miljoonaa.Egypt: Governorates Citypopulation.de Se on saanut nimensä alueen merkittävimmästä kaupungista, jossa oli muinoin koptilainen luostari. Nykyisinkin alueella asuu paljon kristittyjä ja siellä sijaitsee useita luostareita. Pääkaupunki Al Minya on 245 km Kairosta etelään. Al Minya on merkittävää maanviljelys- ja teollisuusaluetta. Siellä kasvatetaan sokeriruokoa, puuvillaa, papuja, soijaa, valkosipulia, sipulia, tomaatteja, perunoita, vesimelonia ja rypäleitä sekä muita hedelmiä ja vihanneksia. Teollisuuden haaroja ovat ruoanvalmistusteollisuus (varsinkin sokeri ja kuivattu sipuli), tekstiiliteollisuus (puuvillan jalostus) sekä rakennustarviketeollisuus: sementti, kalkkilouhokset ja tiilten teko. == Lähteet == == Aiheesta muualla == Luokka:Egyptin kuvernementit
Zakspeed

Zakspeed oli saksalainen Formula 1-talli, joka osallistui F1-sarjaan vuosina –. Ennen ja jälkeen F1-sarjassa esiintymisen Zakspeed on tunnettu myös vakioautosarjoista. Westin sponsoroima talli käytti autoissaan omaa turbomoottoriaan, viimeisellä kaudella Yamahan V8 moottoria. Tallin ainoat pisteet toi Martin Brundle San Marinon GP:stä . Pedro Lamy voitti V8Star- sarjan mestaruuden vuonna 2003 Zakspeedilla. Talli voitti tallien mestaruuden sarjassa vuosina 2002–03. Vuonna 2008 Zakspeed osallistui Superleague Formula -sarjaan, jossa se ajatti Beijing Guoanin ja Borussia Dortmundin autoja. Beijing Guoan voitti sarjan mestaruuden Dortmundin saavuttaessa vain yhden voiton. Kaudella 2009 Zakspeed vastasi Sporting CP:n ja RSC Anderlechtin autoista. == Kuljettajat == * Jonathan Palmer (1985–1986) * Christian Danner (1985, 1987) * Huub Rothengatter (1986) * Martin Brundle (1987) * Bernd Schneider (1988–1989) * Piercarlo Ghinzani (1988) * Aguri Suzuki (1989) ==Formula 1 -tulokset== Vuosi Valmistaja Moottori Renkaat Kuljettajat 1 2 3 4 5 6 7 8 9 10 11 12 13 14 15 16 Pisteet Sijoitus 841 1500/4 1.5 L4 t BRA POR SMR MON CAN DET FRA GBR GER AUT NED ITA BEL EUR RSA AUS 0 \- Jonathan Palmer Kesk. Kesk. 11 Kesk. Kesk. Kesk. Kesk. Kesk. Christian Danner Kesk. Kesk. 861 1500/4 1.5 L4 t BRA ESP SMR MON BEL CAN DET FRA GBR GER HUN AUT ITA POR MEX AUS 0 \- Jonathan Palmer Kesk. Kesk. Kesk. 12 13 Kesk. 8 Kesk. 9 Kesk. 10 Kesk. Kesk. 12 10 9 Huub Rothengatter Kesk. DNQ Kesk. 12 DNS Kesk. Kesk. Kesk. Kesk. 8 Kesk. Kesk. DNS Kesk. 861 871 1500/4 1.5 L4 t BRA SMR BEL MON DET FRA GBR GER HUN AUT ITA POR ESP MEX JPN AUS 2 10\. Martin Brundle Kesk. 5 Kesk. 7 Kesk. Kesk. NC NC Kesk. DSQ Kesk. Kesk. 11 Kesk. Kesk. Kesk. Christian Danner 9 7 Kesk. EX 8 Kesk. Kesk. Kesk. Kesk. 9 9 Kesk. Kesk. Kesk. Kesk. 7 881 1500/4 1.5 L4 t BRA SMR MON MEX CAN DET FRA GBR GER HUN BEL ITA POR ESP JPN AUS 0 \- Bernd Schneider DNQ DNQ DNQ Kesk. DNQ DNQ Kesk. DNQ 12 DNQ 13 Kesk. DNQ DNQ Kesk. DNQ Piercarlo Ghinzani DNQ Kesk. Kesk. 15 14 DNQ EX DNQ 14 DNQ Kesk. Kesk. DNQ DNQ DNQ Kesk. 891 Yamaha OX88 3.5 V8 BRA SMR MON MEX USA CAN FRA GBR GER HUN BEL ITA POR ESP JPN AUS 0 \- Bernd Schneider Kesk. DNPQ DNPQ DNPQ DNPQ DNPQ DNPQ DNPQ DNPQ DNPQ DNPQ DNPQ DNPQ DNPQ Kesk. DNPQ Aguri Suzuki DNPQ DNPQ DNPQ DNPQ DNPQ DNPQ DNPQ DNPQ DNPQ DNPQ DNPQ DNPQ DNPQ DNPQ DNPQ DNPQ ==Lähteet== == Aiheesta muualla == * Viralliset sivut Luokka:Saksalaiset Formula 1 -tallit Luokka:Formula 1 -valmistajat
Joaquín

Joaquín tai Joaquin on espanjalainen miehen etunimi, heprealaisperäisen Joachim-nimen espanjalainen muoto. == Tunnettuja Joaquíneja ja Joaquineja == * Joaquín Almunia (s. 1948), espanjalainen sosialistipoliitikko, Euroopan komission ent. jäsen * Joaquín Alonso (s. 1956), espanjalainen jalkapalloilija * Joaquín Baldomero Fernández Espartero Álvarez de Toro, Baldomero Espartero (1792–1879), espanjalainen kenraali ja poliitikko * Joaquín Caparrós (s. 1955), espanjalainen jalkapalloilija ja valmentaja * Joaquín Capilla (1928–2010), meksikolainen uimahyppääjä * Joaquín Correa (s. 1994), argentiinalainen jalkapalloilija * Joaquín Dualde (1932–2012), espanjalainen maahockeypelaaja * Joaquín Fernández (s. 1971), espanjalainen uimari * Joaquín Gimeno Lahoz (s. 1948), espanjalais-argentiinalainen katolinen piispa * Joaquín Guillermo González (1822–1888), kolumbialainen katolinen piispa * Joaquín Guzmán Loera, El Chapo Guzman (s. 1954 tai 1957), meksikolainen huumekartellin johtaja * Joaquín Homs (1906–2003), espanjalainen säveltäjä * Joaquín Larraín Gandarillas (1822–1897), chileläinen katolinen arkkipiispa * Joaquín Larrivey (s. 1984), argentiinalainen jalkapalloilija * Joaquín Mosquera (1787–1878), kolumbialainen poliitikko, professori ja rehtori, Kolumbian presidentti 1830–1831 * Joaquín Navarro-Valls (1936–2017), espanjalaissyntyinen toimittaja, Vatikaanivaltion virkamies * Joaquin Phoenix, Leaf Phoenix (s. 1974), yhdysvaltalainen näyttelijä ja laulaja * Joaquín Piña Batllevell (1930–2013), espanjalais-argentiinalainen katolinen piispa * Joaquín Hermes Robledo Romero (s. 1950), paraguaylainen katolinen piispa * Joaquín Rocha (s. 1944), meksikolainen nyrkkeilijä * Joaquín Rodrigo (1901–1999), espanjalainen säveltäjä * Joaquín Salvador Lavado, Quino (1932–2020), argentiinalainen sarjakuvapiirtäjä * Joaquín, Joaquín (s. 1981), espanjalainen jalkapalloilija * Joaquín Mariano Sucunza (s. 1946), argentiinalainen katolinen piispa * Joaquín Turina (1882–1949), espanjalainen säveltäjä * Joaquín Javier Uriz Lasaga (1747–1829), espanjalainen katolinen piispa == Lähteet == == Aiheesta muualla == Luokka:Etunimet
Krasnogvardeiskin piiri (Pietari)

Krasnogvardeiskin piiri () on yksi Pietarin kaupungin 18:sta hallintopiiristä. Piirissä asuu noin 323 000 pietarilaista (2010). ==Kunnallishallintoalueet== Krasnogvardeiskin piiri jakautuu viiteen kunnallishallintoalueeseen: * Orskoi - Rževka (Ржевка) * Polsteri - Poljustrovo (Полюстрово) * Suuri-Ohta - Bolšaja Ohta (Большая Охта) * Pieni-Ohta - Malaja Ohta (Малая Охта) * Ruutmylly - Porohovyje (По́роховые) == Lähteet == ==Aiheesta muualla== * Krasnogvardeiskin piiri Pietari-tietosanakirjassa * Krasnogvardeiskin piirin uutisportaali *
Nadežda de Torby

Kreivitär Nadežda de Torby (28. maaliskuuta 1896 – 22. tammikuuta 1963) oli Mihail Mihailovitš Romanovin toiseksi vanhin tytär. Hänen isovanhempansa olivat Mihail Nikolajevitš Romanov ja Cecili von Baden. Mihail oli Nikolai I:n poika. Nadeždan äiti oli kirjailija Aleksandr Puškinin lapsenlapsi. De Torbyn isoisänisä oli Pietari Suuren adoptoitu poika afrikkalainen orja Ibrahim Petrovitš Gannibal. Nadežda meni naimisiin George Mountbattenin kanssa Lontoossa 15. marraskuuta vuonna 1916. Avioliitosta syntyi kaksi lasta: * Tatjana Elizabeth Mountbatten (16. tammikuuta 1917 – 15. toukokuuta 1988) * David Mountbatten (21. toukokuuta 1919 – 4. huhtikuuta 1970) Nadežda de Torby kuoli Cannesissa Ranskassa vuonna 1963. Luokka:Romanov-suku Luokka:Vuonna 1896 syntyneet Luokka:Vuonna 1963 kuolleet
Kristi Yamaguchi

Kristi Tsuya Yamaguchi (s. 12. heinäkuuta 1971 Hayward, Kalifornia) on yhdysvaltalainen taitoluistelija, yksinluistelun maailmanmestari ja olympiavoittaja. Yamaguchi aloitti uransa pariluistelijana, mutta keskittyi vuodesta 1990 eteenpäin yksinluisteluun. Hän voitti maailmanmestaruuden vuosina 1991 ja 1992 sekä olympiakultaa Albertvillen kisoissa 1992. Pariluistelussa Rudy Galindon kanssa hän oli vuosina 1989 ja 1990 MM-kisoissa viides. Toisin kuin pahimmat vastustajansa Midori Ito ja Tonya Harding, Yamaguchi ei hypännyt kolmoisaxelia ohjelmassaan, mutta kompensoi sen loistavalla taiteellisuudellaan ja kolmoislutz-kolmoistulppi-yhdistelmällään. Erikoisuus Yamaguchin kilpauralla oli, että vaikka hän tavallisesti teki hyvät alastulot vaikeina pidettyihin kolmoislutziin ja kolmoisflippiin, hänellä oli ongelmia helpompana pidetyn kolmoissalchowin kanssa. Hän onnistui sen alastulossa vain kerran vuoden 1992 Yhdysvaltojen mestaruuskilpailussa. Tätä kisaa pidetään yleisesti hänen hienoimpana yksinluistelusuorituksenaan. Vuoden 1992 kilpailukauden jälkeen Yamaguchi siirtyi ammattilaiseksi. Hän kiersi vuosia Champions on Ice- ja Stars On Ice -kiertueilla, mutta on sittemmin keskittynyt perhe-elämään. Yamaguchi avioitui 8. heinäkuuta 2000 NHL-pelaaja Bret Hedicanin kanssa. Parilla on kaksi lasta. Yamaguchi perusti Always Dream -säätiön vuonna 1996. == Lähteet == == Aiheesta muualla == * Always Dream -säätiön kotisivut * Yamaguchi olympic.org:ssa * Luokka:Yhdysvaltalaiset taitoluistelijat Luokka:Yhdysvaltalaiset olympiavoittajat Luokka:Vuonna 1971 syntyneet Luokka:Elävät henkilöt Luokka:Amerikanjapanilaiset
Moottoripyöräilyn Suomen Grand Prix

Suomen TT- ja RR- ajot oli Suomessa vuosina 1962–1982 ajettu MotoGP-kilpailu. Se ajettiin vuosina 1962–1963 Tampereella (Pyynikinajo) ja 1964–1982 Imatralla (Imatranajo). Italialaisella Giacomo Agostinilla on eniten voittoja Suomen GP:stä. Hän voitti sen kaikkiaan 16 kertaa 500cc- ja 350cc-luokassa 1965–1975 välisenä aikana. ==Voittajat== Vuosi 500cc 350cc 250cc 125cc 50cc 1962 Alan Shepherd (Matchless) Tommy Robb (Honda) Luigi Taveri (Honda) 1963 Mike Hailwood (MV Agusta) Mike Hailwood (MV Agusta) Hugh Anderson (Suzuki) Hans- Georg Anscheidt (Kreidler) 1964 Jack Ahearn (Norton) Jim Redman (Honda) Luigi Taveri (Honda) Hugh Anderson (Suzuki) 1965 Giacomo Agostini (MV Agusta) Giacomo Agostini (MV Agusta) Mike Duff (Yamaha) Hugh Anderson (Suzuki) 1966 Giacomo Agostini (MV Agusta) Mike Hailwood (Honda) Mike Hailwood (Honda) Phil Read (Yamaha) 1967 Giacomo Agostini (MV Agusta) Mike Hailwood (Honda) Stuart Graham (Suzuki) 1968 Giacomo Agostini (MV Agusta) Phil Read (Yamaha) Phil Read (Yamaha) 1969 Giacomo Agostini (MV Agusta) Giacomo Agostini (MV Agusta) Kent Andersson (Yamaha) Dave Simmonds (Kawasaki 1970 Giacomo Agostini (MV Agusta) Giacomo Agostini (MV Agusta) Rodney Gould (Yamaha) Dave Simmonds (Kawasaki 1971 Giacomo Agostini (MV Agusta) Giacomo Agostini (MV Agusta) Rodney Gould (Yamaha) Barry Sheene (Suzuki) 1972 Giacomo Agostini (MV Agusta) Giacomo Agostini (MV Agusta) Jarno Saarinen (Yamaha) Kent Andersson (Yamaha) 1973 Giacomo Agostini (MV Agusta) Giacomo Agostini (MV Agusta) Teuvo Länsivuori (Yamaha) Othello Buscherini (Malanca) 1974 Phil Read (MV Agusta) John Dodds (Yamaha) Walter Villa (Harley Davidson) Julien van Zeebroeck (Kreidler) 1975 Giacomo Agostini (Yamaha) Johnny Cecotto (Yamaha) Michel Rougerie (Harley Davidson) Angel Nieto (Kreidler) 1976 Pat Hennen (Suzuki) Walter Villa (Harley Davidson) Walter Villa (Harley Davidson) Pierpaolo Bianchi (Morbidelli) Julien van Zeebroeck (Kreidler) 1977 Johnny Cecotto (Yamaha) Takazumi Katayama (Yamaha) Walter Villa (Harley Davidson) Pierpaolo Bianchi (Morbidelli) 1978 Wil Hartog (Suzuki) Kork Ballington (Kawasaki) Kork Ballington (Kawasaki) Angel Nieto (Minarelli) 1979 Boet van Dulmen (Suzuki) Gregg Hansford (Kawasaki) Kork Ballington (Kawasaki) Ricardo Tormo (Bultaco) 1980 Wil Hartog (Suzuki) Kork Ballington (Kawasaki) Angel Nieto (Minarelli) 1981 Marco Lucchinelli (Suzuki) Anton Mang (Kawasaki) Angel Nieto (Minarelli) 1982 Anton Mang (Kawasaki) Christian Sarron (Yamaha) Iván Palazzese (MBA) ==Kirjallisuutta== * ==Aiheesta muualla== * Imatranajojen historiaa YLEn Elävässä arkistossa *
Rautaoksidi

Rautaoksidit ovat raudan ja hapen yhdisteitä. Niitä on useita erilaisia. Ne samoin kuin rautahydroksidit ovat luonnossa yleisiä mineraaleja, ja niistä koostuvat myös rautamalmit. Niitä syntyy myös raudan ruostuessa. Vesi nopeuttaa hapettumista huomattavasti. Rautaoksideja on myös mahdollista valmistaa nopeasti elektrolyysillä. Paitsi raudan ja teräksen valmistukseen, rautaoksideja käytetään myös pintojen kiillotukseen, muurauslaastissa ja väriaineina. Varsinkin väriaineina niitä on käytetty jo hyvin kauan. Keittomaalin värin aikaansaava punamulta sisältää rauta(III)oksidia eli hematiittia. Rautaoksideja ja rautahydroksideja käytetään myös elintarvikkeiden väriaineena E-koodilla E 172. == Rautaoksidit == Rautaoksideja ovat: *Rauta(II)oksidi eli ferro-oksidi (FeO) *Rauta(III)oksidi eli ferrioksidi (Fe2O3), jota esiintyy luonnossa hematiittina *Rauta(II,III)oksidi eli magnetiitti (Fe3O4) Väriltään rauta(II)oksidi ja magnetiitti ovat mustia, hematiitti punaista. == Rautahydroksidit == *Rauta(II)hydroksidi eli ferrohydroksidi, Fe(OH)2 *Rauta(III)hydroksidi eli ferrihydroksidi, Fe(OH)3 *Hydratoitu rautaoksidi eli götiitti, FeO(OH) == Lähteet == == Aiheesta muualla == Luokka:Elintarvikelisäaineet Luokka:Oksidit Luokka:Rautayhdisteet Luokka:Väriaineet de:Eisen#Oxide
Askinon piiri

Askinon piiri (, ) on kunnallinen itsehallintoalue Baškortostanin pohjoisosassa, Permin aluepiirin ja Sverdlovskin alueen vastaisella rajalla. Piirin hallinnollinen keskus Askinon kylä sijaitsee 213 kilometriä pääkaupungista Ufasta pohjoiseen. Piiri on perustettu vuonna 1935. Piirissä on 15 maalaiskuntaa (kyläneuvostoa), joista suurimmat ovat Askino (5 800 asukasta vuonna 1989) ja Kubijazy (1 400 asukasta). Piirin pinta-ala on 2 542 km². Piirin asukasluku on noin 24 000 ja asukastiheys 9 asukasta/km². Suurimmat etniset ryhmät ovat baškiirit (71%), tataarit (18%) ja venäläiset (11%). ==Aiheesta muualla== *Askinon piirin sivut Luokka:Baškortostanin piirit
Anastasia de Torby

thumb|Mihail Mihailovitš Romanov lapsineen. Keskellä Anastasia de Torby. Anastasia de Torby (9. syyskuuta 1892 – 7. joulukuuta 1977) oli kreivitär ja Mihail Mihailovitš Romanovin vanhin tytär. Kreivittären arvo on peräisin Luxemburgin suurherttualta Aadolfilta, joka aateloi perheen sen muutettua pois Venäjältä. Hänen isovanhempansa olivat Mihail Nikolajevitš Romanov ja Cecili von Baden. Mihail oli Nikolai I:n poika. Nadeždan äidin isoisä oli kirjailija Aleksandr Puškin. De Torbyn isoisoisä oli Pietari Suuren adpotoima afrikkalainen orja Ibrahim Petrovitš Gannibal. Anastasia de Torby oli Nadežda de Torbyn vanhempi sisar. Torby avioitui 20. heinäkuuta 1917 englantilaisen kenraalimajuri sir Harold Augustus Wernherin kanssa (1893–1973), joka oli varakkaan rahoittajan Julius Werhnerin poika. Hän oli saanut omaisuuden Etelä- Afrikan timanteilla. Kun sir Haroldin isä sir Julius kuoli, Harold peri isänsä Luton Hoon kartanon, joka sijaitsee Lutonissa. Anastasia kuoli Lontoossa vuonna 1977. Luokka:Romanov-suku Luokka:Vuonna 1892 syntyneet Luokka:Vuonna 1977 kuolleet
Tess Gerritsen

Tess Gerritsen (s. 12. kesäkuuta 1953) on amerikankiinalainen jännityskirjailija. == Elämä == Gerritsen syntyi ja kasvoi San Diegossa, Kaliforniassa Yhdysvalloissa. Gerritsen on ammatiltaan sisätautilääkäri ja työskennellyt lääkärinä Honolulussa Havaijilla. Äidiksi tultuaan Gerritsen jätti lääkärin työt ja siirtyi kirjoittamaan romanttisia trillereitä, Myöhemmin hänestä tuli kuuluisa sairaalatrillereiden kirjoittaja. Gerritsen asuu Mainessa. == Ura kirjailijana == Gerritsenin jännitysromaaneja ovat esimerkiksi Lapsen sydän, Elämän lähde, Henkeen ja vereen ja Painoton tila. Kriitikot ovat pitäneet kirjailijan viidettä, ihmiskuvaukseltaan monisyistä sairaalatrilleriä Kirurgi hänen parhaanaan. Ennen sairaalatrillereitä Gerritsen kirjoitti romanttisia trillereitä, mutta vasta hänen ensimmäinen sairaalatrillerinsä, Lapsen sydän, oli bestseller ja vei hänet jännityskirjailijoiden kärkeen. Gerritsenin kirjoja on käännetty yli kolmellekymmenelle kielelle, ja hänen kaikki trillerinsä on käännetty suomeksi. Gerritsenin Rizzoli & Isles- kirjasarjasta on tehty myös samanniminen rikosdraamasarja. == Kirjat == * Call after midnight 1987 (suom. Jos luotain lähdet) * Under the Knife 1990 (suom. Murha leikkaussalissa) * Whistleblower 1992 (suom. Vaarallinen suojelija) * Never Say Die 1992 (suom. Rajan takaa) * Presumed Guilty 1993 (suom. Syytön) * Thief of hearts 1995 (suom. Sydänten varas) * Keeper of the Bride 1996 (suom. Räjähdysherkkää) * Harvest (suom. Lapsen sydän, 1996) * Life Support 1997 (suom. Elämän lähde, 1998) * Bloodstream 1998 (suom. Henkeen ja vereen, 2000) * Gravity 1999 (suom. Painoton tila, 2001) * Perfect Timing 2001 * Murder and Mayhem 2006 * The Bone Garden 2007 (suom. Luutarha, 2008) * Madame X 2008 * Playing With Fire 2015 (suom. Joka tulella leikkii, 2016) * The Shape of Night 2019 (suom. Hahmot yössä, 2019) Rizzoli & Isles- sarja * The Surgeon 2001 (suom. Kirurgi, 2002) * The Apprentice 2002 (suom. Taidonnäyte, 2003) * The Sinner 2003 (suom. Synnintekijä, 2004) * Body Double 2004 (suom. Kaksoisolento, 2005) * Vanish 2005 (suom. Katoaminen, 2006) * The Mephisto Club 2006 (suom. Mefisto-klubi, 2007) * The Keepsake 2008 (suom. Voitonmerkki, 2009) * Ice Cold / The Killing Place 2010 (suom. Jääkylmä, 2010) * The Silent Girl 2011 (suom. Hiljainen tyttö, 2011) * Last To Die 2012 (suom. Eloonjäänyt, 2012) * Die Again 2014 (suom. Salametsästäjä, 2015) * I Know A Secret 2017 (suom.Tappava salaisuus, 2017) * Listen To Me 2022 (suom. Katso lähelle, 2022) ==Lähteet== == Aiheesta muualla == * Viralliset kotisivut * Tess Gerritsen Otavan sivustolla * Dekkarinetti/Tess Gerritsen (Internet Archivessa) Luokka:Amerikankiinalaiset Luokka:Yhdysvaltalaiset jännityskirjailijat Luokka:Vuonna 1953 syntyneet Luokka:Elävät henkilöt
Aurgazyn piiri

Aurgazyn piiri (, ) on paikallinen itsehallintoalue Baškortostanin keskiosassa. Piirin hallinnollinen keskus Tolbazyn kylä sijaitsee 80 kilometriä tasavallan pääkaupungista Ufasta etelään. Piiri on perustettu 1930. Piiri koostuu 22 maalaiskunnasta, joissa on yhteensä 141 kylää. Aurgazyn piirin pinta-ala on 2 014 km². Vuonna 2009 piirin asukasluku oli noin 37 400 ja asukastiheys 18,5 asukasta/km². Vuonna 2002 suurimmat etniset ryhmät olivat tataarit (43,3 prosenttia), tšuvassit (30,1 prosenttia) ja baškiirit (17,3 prosenttia). ==Aiheesta muualla== * Piirin sivusto Luokka:Baškortostanin piirit
Zenon Sidonlainen

Zenon Sidonlainen () (ensimmäinen vuosisata eaa.) oli antiikin kreikkalainen epikurolaiseen koulukuntaan kuulunut filosofi. Hän oli Ciceron aikalainen. Zenon toimi epikurolaisen koulun johtajana. Diogenes Laertioksen mukaan hänen opettajansa oli Apollodoros Puutarhantyranni. Hänen opiskelutoverinsa tai oppilaansa oli Filodemos. Teoksessaan De Natura Deorum (1.34) Cicero sanoo, että Zenon oli ylenkatseellinen muita filosofeja kohtaan ja kutsui jopa Sokratesta "attikalaiseksi ilveilijäksi". Sekä Cicero että Diogenes Laertios kuitenkin suhtautuivat häneen kunnioituksella ja kuvaavat hänet täsmällisenä ja huoliteltuna ajattelijana. Zenon katsoi, että onnellisuus ei seuraa pelkästään tämänhetkisestä nautinnosta ja vauraudesta, vaan myös perustellusta odotuksesta niiden jatkumisesta. Hänen ajatuksensa olivat stoalaisen Poseidonioksen erityisen tutkielman aiheena. Luokka:Antiikin kreikkalaiset filosofit Luokka:Epikurolaiset filosofit
Minkowskin epäyhtälö

Analyysissä Minkowskin epäyhtälön mukaan Lp-avaruudet ovat normiavaruuksia. Olkoon S mitallinen avaruus, 1 ≤ p ≤ ∞ ja f, g Lp(S):n funktioita. Tällöin f + g kuuluu Lp(S):ään ja :\|f+g\|_p \le \|f\|_p + \|g\|_p, missä yhtäsuuruus pätee jos ja vain jos f ja g ovat lineaarisesti riippumattomia. Minkowskin epäyhtälö on siis Lp(S)-avaruuden kolmioepäyhtälö. Se voidaan todistaa Hölderin epäyhtälön avulla. Kuten Hölderin epäyhtälö, Minkowskin epäyhtälölle saadaan diskreetin mitan suhteen muotoon: :\left( \sum_{k=1}^n |x_k + y_k|^p \right)^{1/p} \le \left( \sum_{k=1}^n |x_k|^p \right)^{1/p} + \left( \sum_{k=1}^n |y_k|^p \right)^{1/p} kaikille reaali- tai kompleksiluvuille x1, ..., xn, y1, ..., yn, missä n on S:n dimensio. Tilastotieteessä Minkowskin epäyhtälö kuuluu seuraavastiGeorge Casella, Roger L. Berger: Statistical Inference, Duxbury advanced series, International student edition: Olkoot X ja Y kaksi satunnaismuuttujaa. Tällöin kaikilla 1\leq p<\infty on voimassa :\left(E|X+Y|^p\right )^{1/p} \le \left( E|X|^p \right)^{1/p} + \left( E|Y|^p \right)^{1/p}) == Lähteet == Luokka:Epäyhtälöt Luokka:Tilastotiede
Baimakin piiri

Baimakin piiri (, ) on paikallinen itsehallintoalue Baškortostanin kaakkoisosassa Tšeljabinskin alueen vastaisella rajalla. Piirin hallinnollinen keskus on Baimakin kaupunki, joka sijaitsee 275 kilometriä pääkaupungista Ufasta itään. Baimakin lisäksi piirissä on 23 maalaiskuntaa. Piirin alueen sisällä sijaitsee myös Sibain kaupunki, mutta se muodostaa oman hallintoyksikkönsä eikä näin ollen kuulu piiriin. Piiri on perustettu vuonna 1930. Baimaqin piirin pinta-ala on 5 432 km2. Vuonna 2010 piirin asukasluku oli noin 39 150 ja asukastiheys 7 asukasta/km2. Suurimmat etniset ryhmät ovat baškiirit ja venäläiset. Kuva:Baymak in the winter.jpg|Baimakin kaupunki talvella. Kuva:RUS-02-BM Nizhnetagirovo.JPG|Nižnetagirovon kylä Baimakin piirissä. ==Aiheesta muualla== * Baimakin piirin sivusto Luokka:Baškortostanin piirit
Polystratos

Polystratos (200-luku eaa.) oli antiikin kreikkalainen epikurolaiseen koulukuntaan kuulunut filosofi. Diogenes Laertioksen mukaan hän toimi epikurolaisen koulun johtajana Hermarkhoksen jälkeen ja häntä seurasi Dionysios Lamptrailainen. Polystratos katsoi, että itsensä tiedostaminen on välttämätöntä onnellisuudelle. Hän katsoi skeptikkojen olevan väärässä väittäessään, ettei arvostelmilla ole totuutta tai epätotuutta, koska arvostelmat vaihtelevat eri aikoina ja paikoissa. Polystratoksen mukaan suhteellisetkin arvostelmat voivat olla tosia, koska esimerkiksi tietyt ruoat ovat tosiasiallisesti hyödyllisiä toisille ja haitallisia toisille. Hänen mukaansa sellaiset käsitteet kuin "kohtuullinen" tai "typerä" tulisi käsittää samalla tavalla kuin käsitteet "suurempi" tai "terveellinen" -- mikään ei voi olla "suurempaa" sinällään vaan suhteessa johonkin muuhun, mutta tällaiset suhteelliset ilmaisut ovat silti yhtä lailla tosia. == Lähteet == * O'Keefe, Tim: Lucretius on the Cycle of Life and the Fear of Death Luokka:Antiikin kreikkalaiset filosofit Luokka:Epikurolaiset filosofit Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Wapedia

Wapedia oli elokuussa 2004 perustettu palvelu, jonka tarkoituksena oli tuoda Wikipedian sisältö matkapuhelimiin ja kämmentietokoneisiin. Se tarjosi viimeisimmän version jokaisesta artikkelista käyttäen hyväksi paikallista artikkelitietokantaa ja proxy-teknologiaa. Tämä yhdistelmä tarjosi nopean palvelun ja ajantasaiset artikkelit samalla kuormittamalla Wikipedian palvelimia mahdollisimman vähän. Muista Wikipediaa mobiilipalveluna tarjoavista sivuista poiketen Wapedia liitti mainoksia sen kautta ladattuihin sivuihin. Palvelu lopetti toimintansa marraskuussa 2013. == Ominaisuuksia == * Pitkät sivut jaetaan pienempiin osiin, jotka paremmin mahtuvat matkapuhelimen pieneen näyttöön * Kuvia pienennetään paremmin matkapuhelimien näyttöjen resoluutiolle sopiviksi * Oma nopea hakupalvelu, joka ei käytä Wikipedian palvelimia * Tukee WML:ää ja XHTML Mobile -tiedostomuotoja ja tunnistaa automaattisesti laitteelle sopivan muodon * Lukuisia kieliversiota ja pyydettäessä uusien luominen on mahdollista. * Palauttaa artikkelien ajantasaisen version * Paikallinen artikkelitietokanta tarjoaa nopean palvelun, vaikka Wikipedian palvelimet eivät toimisi tai olisivat hitaita Wapedia oli Florian Amrheinin ylläpitämä palvelu. ==Lähteet== == Aiheesta muualla == Luokka:Elektroniset tietoteokset
Bakalyn piiri

Bakalyn piiri (, ) on hallinnollinen piiri Baškortostanin länsiosassa Tatarstanin vastaisella rajalla. Piirin hallinnollinen keskus on Bakalyn kylä (), joka sijaitsee 175 kilometriä tasavallan pääkaupungista Ufasta länteen. Piiri koostuu 17 maalaiskunnasta. Se perustettiin vuonna 1930. Bakalyn piirin pinta-ala on 1 951 km². Vuonna 2010 piirin asukasluku oli noin 32 000 ja asukastiheys 16,5 asukasta/km². Suurimmat etniset ryhmät ovat tataarit, venäläiset ja baškiirit. Luokka:Baškortostanin piirit
Andrea Ehrig-Mitscherlich

Andrea Ehrig-Mitscherlich (syntyjään Mitscherlich, myöhemmin Schöne ja Ehrig, s. 1. joulukuuta 1960 Dresden, Sachsen) on saksalainen, DDR:ää edustanut pikaluistelija, maailmanmestari ja olympiavoittaja.Arponen et alSpeedSkatingNews Ehrig-Mitscherlich voitti olympialaisissa kaikkiaan seitsemän mitalia: yhden kullan (3 000 metrillä Sarajevossa 1984), viisi hopeaa (3 000 metrillä Innsbruckissa 1976, 1 000 ja 1 500 metrillä Sarajevossa 1984 sekä 3 000 ja 5 000 metrillä Calgaryssa 1988) ja yhden pronssin (1 500 metrillä Calgaryssa 1988). Hän on myös viisinkertainen Euroopan-mestari (1983, 1985, 1986, 1987 ja 1988) ja kaksinkertainen maailmanmestari (1983 ja 1985), minkä lisäksi hänellä on neljä MM-hopeaa (1982, 1984, 1986, 1987). Ensimmäisen olympiamitalinsa saavuttaessaan hän oli vasta 15-vuotias. Andrea Ehrig- Mitscherlich luisteli urallaan yhdeksän maailmanennätystä vuosina 1983-1987. Hän päätti uransa vuonna 1988. == Lähteet == * * === Viitteet === == Aiheesta muualla == * Luokka:Itäsaksalaiset olympiavoittajat Luokka:Itäsaksalaiset pikaluistelijat Luokka:Vuonna 1960 syntyneet Luokka:Elävät henkilöt
Belebein piiri

Belebein piiri (, ) on hallinnollinen piiri Baškortostanin länsiosassa. Piirin hallinnollinen keskus on Belebein kaupunki (57 200 asukasta vuonna 1995), joka sijaitsee 180 kilometriä pääkaupungista Ufasta lounaaseen. Piiriin kuuluu kaksi kaupunkikuntaa (Belebei ja Prijutovo) ja niiden lisäksi 15 maalaiskuntaa (kyläneuvostoaluetta). Belebein piirin pinta-ala on 1 861 km². Suurimmat etniset ryhmät ovat venäläiset, tataarit ja tšuvassit. Piiri on perustettu vuonna 1930. ==Aiheesta muualla== * Piirin sivusto Luokka:Baškortostanin piirit
Jyväskylän Sokos

thumb Sokos Jyväskylä on Jyväskylän keskustassa, Kauppakadun varrella sijaitseva Suomen viidenneksi suurin Sokos-tavaratalo, jonka toiminnasta vastaa Osuuskauppa Keskimaa. Perinteikästä tavarataloa on uudistettu ja tavaratalon ympärille on rakentunut vuosien 2016-2018 aikana Kauppakeskus Sokkari. == Tavaratalon historiaa == Jyväskylän osuuskauppa muutti 1920-luvulla nykyisen tavaratalon paikalla sijainneeseen puutaloon. Vuonna 1960 puutalo purettiin ja paikalle rakennettiin uusi tavaratalorakennus, jonka rakentaminen kesti aina vuoteen 1962 saakka. Tavaratalo avattiin syyskuussa vuonna 1962. Tavaratalon erikoisuuksiin kuului 1960-luvulla ruoka-osasto Mestarin Herkussa ollut kala-allas, josta asiakas sai valita tuoretta kalaa. Vuonna 2007 tavaratalossa alkoi suuri laajennusremontti, jonka suunnittelu alkoi vuonna 2005. Entisen pysäköintihallin kohdalle rakennettiin lisää tilaa ja Sokos avasi uudet tilat 17.9.2009. Uusi pysäköintihalli rakennettiin tavaratalon viereen. Sokos valmistui 4. marraskuuta 2010. Vuonna 2016 tavaratalon ympärille alettiin rakentaa kauppakeskusta, sillä osaan tavaratalosta oli saatu vuokralle uusia kaupallisia toimijoita. Kauppakeskus Sokkari avasi virallisesti ovensa syyskuussa 2017. == Tavaratalon valikoima ja oheispalvelut == Sokos Jyväskylä keskittyy muotiin ja pukeutumiseen, kodin tuotteisiin ja Suomen laajimpaan kosmetiikan valikoimaan. Sokokselta löytyy vaatteita, asusteita, aluspukeutumista, sukkia, jalkineita, laukkuja, kosmetiikkaa, luonnonkosmetiikkaa, luontaistuotteita, koruja ja kelloja sekä kortti- ja paketointitarvikkeita. Sokos tarjoaa kauneus- ja pukeutumisneuvojapalvelut. Lisäksi kosmetiikkaosaston välittömässä läheisyydessä on Sokos Hyvä Olo -kauneuskeskus. Luokka:Sokos Sokos
Introitus

Introitus on läntisten kirkkojen messun ensimmäinen kohta. Sen teksti on useimmiten psalmeista mutta se voidaan valita muistakin Raamatun kirjoista. Introituksen aikana aikana messu viettävät papit ja avustajat saapuivat kirkkoon ja siirtyvät kuoriin, alttarin ääreen. Introitus kuuluu messun vaihtuviin eli Missa Propriam osiin, eli sen teksti vaihtelee kirkkovuoden päivän mukaan. Reformaation jälkeen useissa kirkoissa introituksen korvasi alkuvirsi ja läntisen messun perinteessä päivän psalmi edustaa jumalanpalveluksen aloittavaa introituspsalmia. Kirkon ensimmäisiltä vuosisadoilta säilyneiden käsikirjoitusten perusteella voidaan olettaa messun alkaneen psalmin laulamisella aina varhaisimmista ajoista lähtien. Alun perin psalmin lauloi oletettavasti solisti kuoron toistaessa vastauksen jokaisen säkeen jälkeen. Myöhemmin introitus-psalmia ryhdyttiin laulamaan antifonisesti. Psalmilaulu tunnetaan läntisessä jumalanpalveluskäytännössä 600-luvulta. Suomen evankelis-luterilaisessa kirkossa introituslaulu tuli kirkkokäsikirjaan vuoden 1958 uudistuksessa. Evankeliumikirjassa on jokaiselle pyhäpäivälle oma antifoni ja päivän psalmi. Introitus lauletaan joko vuorokuoroisesti (antifonisesti) tai kertosäe-muodossa (responsorisesti). == Introituksen rakenne == Introitukseen liittyy suorasanainen antifoni, joka lauletaan ennen psalmia ja sen jälkeen. Ennen antifonin kertausta lauletaan Pieni kunnia. Se jätetään kuitenkin pois esim. paastonaikana. Introitus ilmentää kirkkovuoden ajankohtaa ja jumalanpalveluksen aihetta Perinteisen introituksen rakenne on seuraava * Antifoni * Psalmi * Pieni kunnia (Gloria Patri) * Antifoni (kerrataan) Nykyisessä Suomen ev. lut. kirkon jumalanpalvelusten kirjassa introituksesta käytetään nimitystä Päivän psalmi. Sen paikka on messun valmistautumisosassa synninpäästön jälkeisen kiitosrukouksen ja Herra, armahda (Kyrie) hymnin välissä. Päivän psalmi voidaan toteuttaa muillakin tavoin kuin kuoron laulamana. Psalmi on mahdollista totetttaa laajemmin, psalmimotettina tai laulaa psalmivirrsi,psalmista muotoiltu virsi.. Päivän psalmi voidaan myös lukea. Ruotsin kirkon vuoden 1986 käsikirjan mukaan introituksena voitiin laulaa ”vanhakirkollinen introitus (gregoriaaninen introitus), kertosäkeinen psalmilaulu tai muu introituslaulu”. Vuoden 2018 kirkkokäsikirjassa ei samalla kohtaa ole introitusta, vaan päivän psalmi voidaan laulaa Vanhan testamentin lukukappaleen jälkeen. == Introituksen sävelmä == Introituksen psalmi lauletaan perinteisesti gregoriaanisella psalmisävelmällä. Psalmisävelmät ovat kaksiosaisia psalminjakeiden rakenteen mukaisesti (esisäe, jälkisäe). Psalmit lauletaan yleisimmin kantilloiden sanojen ja tavujen kielenmukaisten korkojen ja laajuuksien mukaan. Gregoriaanisten psalmisävelmien (psalmikaavojen) ohella käytetään muitakin psalmikaavoja. Anglikaanisen tyylin mukainen psalmilaulu on yleensä moniäänistä ja säsetyksellistä. == Lähteet == ==Aiheesta muualla== * Catholic Encyclopedia: Introit Luokka:Messu Luokka:Jumalanpalvelukset Luokka:Kirkkomusiikki
Belokatain piiri

Belokatain piiri (, ) on paikallinen itsehallintoalue Baškortostanin tasavallan koillisosassa Tšeljabinskin ja Sverdlovskin alueiden vastaisella rajalla. Piirin hallinnollinen keskuskylä Novobelokatai sijaitsee 341 kilometriä tasavallan pääkaupungista Ufasta koilliseen. Piiri koostuu 13 maalaiskunnasta, ja on perustettu vuonna 1930. Belokatain piirin pinta-ala on 3 037 km². Vuonna 1995 piirin asukasluku oli noin 23 000 ja asukastiheys 8 asukasta/km². Suurimmat etniset ryhmät ovat venäläiset ja baškiirit. ==Aiheesta muualla== * Piirin sivusto Luokka:Baškortostanin piirit
Kolotes Lampsakoslainen

Kolotes Lampsakoslainen (, ; 200-luku eaa.) oli antiikin kreikkalainen epikurolaiseen koulukuntaan kuulunut filosofi. Hän oli yksi kuuluisimmista Epikuroksen oppilaista. Kolotes kirjoitti kuningas Ptolemaios Filopatorille omistetun teoksen nimeltä Siitä, että muiden filosofien oppien mukaan on mahdotonta edes elää (). Plutarkhos kirjoitti kaksi teosta sen kumoamiseksi: dialogin todistaakseen Epikuroksen mukaan on mahdotonta elää edes mukavasti sekä teoksen Kolotesta vastaan.Plutarkhos Oper. s. 1086–1127. Herculaneumista on löydetty joitakin katkelmia Koloteksen toisesta teoksesta, joka oli suunnattu Platonin dialogia Lysis vastaan. Plutarkhoksen kirjoituksista voidaan päätellä, että Kolotes oli älykäs mutta turhamainen, dogmaattinen ja suvaitsematon. Hän hyökkäsi röyhkeästi Sokratesta ja muita suuria filosofeja vastaan. Hän oli Epikuroksen suosiossa, ja tämä kutsui häntä hellittelynimillä Kolōtaras () ja Kolōtarios (). Plutarkhos sanoo myös, että kuultuaan Epikuroksen puhuvan asioiden luonteesta Kolotes lankesi polvilleen tämän edessä ja anoi tätä opettamaan häntä. Kolotes katsoi, että totuudenmukaisuus oli välttämätöntä filosofille ja siksi ei ollut soveliasta käyttää taruja opetuksessa. Cicero vastusti tätä näkemystä.Cicero: Valtiosta (De republica) VI.7 == Lähteet == * Smith, William: Dictionary of Greek and Roman Antiquities : Kolotes * Plutarkhos: Essays and Miscellanies === Viitteet === Luokka:Antiikin kreikkalaiset filosofit Luokka:Epikurolaiset filosofit
Buzdjakin piiri

Buzdjakin piiri (, ) on paikallinen itsehallintoalue Baškortostanin tasavallan länsiosassa Venäjällä. Piirin hallinnollinen keskus, Buzdjakin kylä, sijaitsee 112 kilometriä pääkaupungista Ufasta länteen. Piiri koostuu 12 maalaiskunnasta. Piiri on perustettu vuonna 1930. Piirin pinta-ala on 1 710 km², asukasluku on noin 31 000 ja asukastiheys 18 asukasta/km². Suurimmat etniset ryhmät ovat tataarit (51 %), baškiirit (40 %) ja venäläiset (7 %). Luokka:Baškortostanin piirit
Ristinummi (Järvenpää)

Ristinummi on Järvenpään 21. kaupunginosa. Se sijaitsee Järvenpään etelärajalla ja rajoittuu sekä idässä että etelässä Tuusulaan. Vuoden 2014 lopussa kaupunginosassa asui 562 ihmistä. Ristinummella sijaitsi ennen Helsinki–Riihimäki-radan Ristinummen seisake, jolla pysähtyivät pääkaupunkiseudun lähiliikenteen H- ja T-junat. Seisake lakkautettiin 31. toukokuuta 1998. Ristinummella oli myös tasoristeys, joka poistettiin turvallisuussyistä 2000-luvulla ja tilalle tuli alikulku. ==Lähteet== Luokka:Järvenpään kaupunginosat Luokka:Uudenmaan maakunnan entiset taajamat
Mahaneste

Mahaneste on nestettä, joka sisältää vettä, suolahappoa, pepsiiniä, limaa sekä niin sanottua sisäistä tekijää. Valkuaisaineita pilkkova pepsiini erittyy maharauhasten pääsoluista inaktiivisena pepsinogeeninä, joka aktivoituu mahalaukussa pepsiiniksi suolahapon ja valmiin pepsiinin vaikutuksesta. Pepsiini erittyy inaktiivisena, jotta se ei erittyessään ala pilkkoa elimistön omia valkuaisaineita. Tämä suojaa elimistön soluja. Suolahappo erittyy maharauhasten katesoluista. Se mahdollistaa pepsiinin toiminnan mahalaukussa ja torjuu ruoansulatuskanavaan joutuneita pieneliöitä. Lima puolestaan suojaa mahalaukun limakalvoa sen omilta eritteiltä ja tekee ruokamassan liukkaaksi. Limaa erittyy erityisesti mahansuun ja mahan porttiosan maharauhasista. Sisäinen tekijä sitoo B12-vitamiinia, jolloin vitamiini saadaan verenkiertoon ohutsuolen loppupäästä. Mahanesteen eritystä säätelevät mm. autonominen hermosto sekä mahan porttiosan limakalvosta erittyvä gastriini-hormoni, joka lisää pepsinogeenin, sisäisen tekijän ja suolahapon erittymistä maharauhasista. Sympaattinen hermosto vähentää mahanesteen eritystä ja parasympaattinen hermosto lisää sitä. Myös enterogastrinen heijaste, joka syntyy happaman ruokasulan tullessa mahalaukusta ohutsuoleen, vähentää mahanesteen eritystä. Luokka:Ruoansulatusnesteet nl:Maagsap ja:胃液
Graduale

Graduale tai graduaali (lat. portailta) on katolisen kirkon messun osa, jossa epistolan lukemisen jälkeen lauletaan joukko antifoneja. Antifonit saivat nimensä siitä, että ne esitettiin alttarin portailta tai vaihtoehtoisesti siitä, että niitä laulettaessa diakoni nousi rappuja ambonille valmistautuessaan lukemaan evankeliumia. Graduale kuuluu messun Missa Proprium -osiin ja siten sen teksti vaihtelee päivittäin. Graduale vastaa osittain ortodoksisen kirkon prokimeni-psalmia, joka myös lauletaan ennen evankeliumin lukua. Myös evankelis-luterilaisen jumalanpalveluksen yhteydessä käytetään sanaa graduaali ennen evankeliumia laulettavasta virrestä. Suomen evankelis- luterilaisen kirkon jumalanpalvelusten kirjassa siitä käytetään nimeä Päivän virsi. Virsi liittyy pyhän sisältöön ja se on jumalanpalveluksen päävirsi eikä sitä voi korvata muulla musiikilla. Päivän virsi voidaan kuitenkin toteuttaa rikkaasti ja käyttää musiikillisesti monipuolisia toteutusmuotoja (alternatim- eli vuorottelukäytäntö, soitinsäkeistö, diskanttiääni). ==Lähteet== ==Aiheesta muualla== * Catholic Encyclopedia: Gradual Luokka:Jumalanpalvelukset Luokka:Kirkkomusiikki
Raine Salo

Raine Olavi Salo (s. 1960) on suomalainen säveltäjä, sanoittaja, laulaja ja kitaristi. Backwoods, jossa Salo lauloi ja soitti, voitti vuoden 1980 Rockin Suomen mestaruus -kisoissa keskityylin sarjan. Yhtye teki kaksi singleä ("Walkin' On" ja "Strange Wind"). Tämän jälkeen Salo vaihtoi laulukielen suomeksi ja teki kaksi albumia: sooloalbumin Hyvä pahaa rock'n'roll (1982, bassossa Risto Heldan ja rummuissa Kari Holmgren) ja yhtyenimellä Tralala albumin Lasia & lumetta (1984, koskettimissa Satu Koho ja rummuissa Kari Holmgren). Tämän jälkeen Salo vaihtoi laulukielen takaisin englantiin. Aki Sirkesalon kanssa hän perusti vuonna 1986 Giddyups-yhtyeen, mutta erosi siitä jo ennen ensimmäistä albumia Seasons of the Shake (1987). Yli puolet kappaleista on kuitenkin Salon tekemiä. Vuonna 1986 Salolla oli pieni rooli Jaakko Pyhälän elokuvassa Ursula, elokuvassa kuullaan myös Salon kappale "Ursula's Night". Seuraava Salon yhtye oli Bodyguards, joka julkaisi yhden EP:n vuonna 1988. Tämän jälkeen Salo siirtyi taustalle, lauluntekijäksi ja tuottajaksi. Hän tuotti Ville Virtasen (1990) ja Milanan (1991) ensimmäiset levyt ja teki niille useita kappaleita. Viime vuosina Salo on toiminut harvakseltaan tuottajana. Hän on toiminut peruskoulun opettajana ja salibandyvalmentajana.http://www.esportoilers.fi/joukkue5919 Raine Salon isä oli musiikkivaikuttaja Jaakko Salo. == Diskografia == * * Raine Salo Tralala: == Lähteet == * Raine Salo Finnmusic.netin tietokannassa === Viitteet === == Aiheesta muualla == * * * Ylen Elävä arkisto: Raine Salo Band Luokka:Suomalaiset kitaristit Luokka:Suomalaiset rocklaulajat Luokka:Suomalaiset musiikkituottajat Luokka:Suomalaiset rockmusiikin säveltäjät Luokka:Suomalaiset rockmuusikot Luokka:Suomalaiset sanoittajat Luokka:Vuonna 1960 syntyneet Luokka:Elävät henkilöt
Djurtjulin piiri

Djurtjulin piiri (, ) on kunnallinen itsehallintoalue Baškortostanin tasavallan luoteisosassa. Djurtjulin piirin hallintokeskus on Djurtjulin kaupunki. Sen lisäksi piiriin kuluu 14 maalaiskuntaa. Piiri on perustettu vuonna 1930. Piirin pinta-ala on 1 671 km², asukkaita on runsaat 33 000. Suurimmat etniset ryhmät ovat tataarit, baškiirit, venäläiset ja marit. Luokka:Baškortostanin piirit
Kurt Berger

Kurt Volmar Berger (1898–1977) oli Valtion Lentokonetehtaan pääkonstruktööri, koulutukseltaan lentokoneinsinööri. K. V. Bergerin isä oli kirkkoherra Arnold Berger ja äiti Fanny Berger. Hän kirjoitti ylioppilaaksi Helsingin uudesta yhteiskoulusta vuonna 1916, aloitti TKK:n koneinsinööriosaston sähkötekniikan opinnot saman vuoden syksynä, mutta liittyi vapaaehtoisena Helsingin Jääkäriprikaatiin. Vuonna 1918 Berger kävi Saksassa Libaussa Ilmavoimien lento-oppilaana vesikoneohjaajakoulutuksessa, mutta Saksan hävittyä ensimmäisen maailmansodan koulutus jäi kesken. Berger sai myöhemmin kansainvälisen siviilien ohjaajatodistuksen vuonna 1921. Berger opiskeli lentokoneinsinööriksi syksystä 1919 lähtien East London Collegessa, valmistumispäivän ollessa 5. syyskuuta 1922. Hänet nimitettiin Ilmavoimien esikunnan insinööriksi 1. marraskuuta 1922 Santahaminaan, ja vähän myöhemmin pääkonstruktööriksi 1. maaliskuuta 1924. Berger suunnitteli muun muassa I.V.L. C.24 ja C.25, I.V.L. D 26 Haukka I ja VL D 27 Haukka II sekä VL Sääski ja VL Kotka -lentokoneet. Suunnittelemiensa lentokoneiden lisäksi Berger osallistui Ilmavoimien hävittäjähankintoihin 1920-luvun lopulla ja 1930-luvun alussa muun muassa Tšekkoslovakiassa, Isossa-Britanniassa, Italiassa ja Ranskassa. Berger erotettiin tehtävistään Valtion lentokonetehtaan puhdistuksien takia vuonna 1933 ja hän jatkoi alalla Lentoasema I:n ja Lentorykmentti 2:n konetarkastajana valvoen muun muassa talvisodan jälkeen Brewstereiden kokoonpanoa Ruotsissa, huoltopäällikkönä ja Ilmavoimien esikunnan toimistoinsinöörinä sekä yksityisenä yrittäjänä sotien jälkeen. ==Lähteet== * * Luokka:Suomalaiset lentokonesuunnittelijat Luokka:Suomalaiset siviililentäjät Luokka:Vuonna 1898 syntyneet Luokka:Vuonna 1977 kuolleet
Robert de Castella

Robert de Castella (s. 27. helmikuuta 1957) on australialainen kestävyysjuoksija, joka voitti maratonin maailmanmestaruuden. De Castella voitti vuonna 1979 Australian mestaruuden maratonjuoksussa. Seuraavana vuonna hän osallistui Moskovan olympialaisiin, jossa hän sijoittui maratonilla kymmenenneksi. Vuonna 1981 hän voitti Fukuokan maratonin ajalla 2.08.18, joka oli maailmanennätys vuoteen 1984 saakka. Vuonna 1982 hän voitti Kansainyhteisön kisojen maratonin ja seuraavana vuonna Rotterdamin maratonin lisäksi Helsingin MM-kisoissa kultamitalin. Samana vuonna hänet valittiin Australiassa vuoden urheilijaksi. Hän lähti ennakkosuosikkina Los Angelesin 1984 olympialaisiin mutta sijoittui viidenneksi. Vuosina 1984 ja 1985 de Castella oli Chicagon maratonin kolmas. Vuonna 1986 hän voitti jälleen Kansainyhteisön mestaruuden sekä Bostonin maratonin ennätysajallaan 2.07.51. Hän voitti Rotterdamin maratonin vielä vuonna 1991, mutta lopetti uransa vuonna 1993. Hän on Australian kaikkien aikojen menestyneimpiä maratonjuoksijoita. De Castellan maratonennätys säilyi Australian ennätyksenä joulukuuhun 2022 asti, jolloin Brett Robinson juoksi 2.07.31. == Lähteet == Luokka:Australialaiset kestävyysjuoksijat Luokka:Vuonna 1957 syntyneet Luokka:Elävät henkilöt
Joensuun Sokos

thumb|250px|Sokos Joensuu. Joensuun Sokos on Pohjois-Karjalan Osuuskaupan (PKO) omistama tavaratalo, joka sijaitsee Joensuun keskustassa, Rantakadun ja Siltakadun kulmassa. Sokos-tavaratalon lisäksi talossa toimivat päivittäistavaroita myyvä S-market, pikaruokaravintola Hesburger, ravintola Torero, lounaskahvila Presso sekä Alko. == Historiaa ja nykypäivää == Joensuun Sokos avattiin vuonna 1968. Tavaratalossa on ketjun laajin valikoima kosmetiikkaa, naisten, miesten ja lasten pukeutumisen tuotteita, jalkineita ja laukkuja, urheilu- ja vapaa-ajan tuotteita, kodin ja asumisen tuotteita sekä kirjoja ja paperituotteita. Joensuun Sokos on juuri uudistettu. == Vaakuna- kortteli == Sokos-tavaratalo kuuluu Joensuun keskustassa sijaitsevaan Vaakuna- kortteliin. Vaakuna-korttelissa toimivat myös Sokos Hotel Vaakuna sekä ruoka- ja seurusteluravintolat sekä yökerhot. Ravintolapalveluita tarjoavat Rosso, Amarillo, Public Corner sekä Bepop. == Lue lisää == * Sokos * S-kanava * Yhteishyvä.net:n artikkeli Sokos Luokka:Sokos
Luettelo Westwood Studiosin peleistä

Tämä on luettelo Westwood Studiosin video- ja tietokonepeleistä. ==Westwoodin kustantamat pelit== * Blade Runner (PC) * Command & Conquer (Saturn, PlayStation) * Command & Conquer: Red Alert Retaliation (PlayStation) * Command & Conquer Gold Edition (PC) * Command & Conquer: Covert Operations (PC) * Command & Conquer: Tiberian Sun (PC) * Command & Conquer: Tiberian Sun – Firestorm (PC) * Command & Conquer: Sole Survivor (PC) * Dune 2000 (PC) * Dune II: The Building of a Dynasty (PC) * Lands of Lore II: Guardians of Destiny (PC) * Lands of Lore: The Throne of Chaos (PC) * Legend of Kyrandia (PC, Amiga) * Legend of Kyrandia, Book 2: The Hand of Fate (PC) * Nox Quest (PC) ==Westwoodin kehittämät pelit== * Battletech (Amiga, Commodore) * Battletech: The Crescent Hawks' Inception (PC) * Battletech: The Crescent Hawks' Revenge (PC) * Blade Runner (PC) * Command & Conquer (PC, Macintosh, PlayStation Portable) * Command & Conquer Gold Edition (PC) * Command & Conquer: Armored Attack (Web) * Command & Conquer: Renegade (PC) * Command & Conquer: Renegade 2 (PC) * Command & Conquer: Covert Operations (PC) * Command & Conquer: Red Alert (PC, PlayStation) * Command & Conquer: Red Alert Retaliation (PlayStation) * Command & Conquer: Red Alert 2 (PC) * Command & Conquer: Red Alert: Counterstrike (PC) * Command & Conquer: Red Alert: Aftermath (PC) * Command & Conquer: Tiberian Sun (PC) * Command & Conquer: Tiberian Sun – Firestorm (PC) * Command & Conquer: Sole Survivor (PC) * Command & Conquer: Yuri's Revenge (PC) * Dune: The Battle for Arrakis (Genesis) * Dune 2000 (PC, PlayStation) * Dune II: The Building of a Dynasty (PC, Amiga) * Earth & Beyond (PC) * Emperor: Battle for Dune (PC) * Eye of the Beholder (PC, Amiga, Super NES) * Eye of the Beholder II: The Legend of Darkmoon (PC, Amiga) * Golden Nugget 64 (Nintendo 64) * Hillsfar (PC, Commodore, Atari ST) * Lands of Lore II: Guardians of Destiny (PC) * Lands of Lore III (PC) * Lands of Lore: The Throne of Chaos (PC) * Legend of Kyrandia (PC, Amiga) * Legend of Kyrandia, Book 2: The Hand of Fate (PC) * Legend of Kyrandia, Book 3: Malcolm's Revenge (PC) * MechWarrior 3050 (Super NES) * Monopoly (1995) (PC) * Nox (PC) * Nox Quest (PC) * Pirates - The Legend of Black Kat (PlayStation 2, Xbox) * Sports Car GT (PC) * Super Cycle (Atari 2600) * Temple of Apshai Trilogy (Commodore) * World Games (Commodore)
Oulu Sinfonia

Oulu Sinfonia () eli Oulun kaupunginorkesteri on perustettu vuonna 1937. Siinä soittaa 61 muusikkoa. Oulussa on harrastettu säännöllistä konserttitoimintaa jo 1820-luvulta asti, ensimmäiset pyrkimykset pysyvän orkesterin saamiseksi ovat vuodelta 1856, jolloin musiikillisen kapellin musiikkiyhtiön osakemerkinnät suoritettiin. Toiminta kuitenkin hiipui, ja Oulun Soitannollisen Seuran perustaminen vuonna 1901 oli piristysruiske orkesteritoiminnalle. Huippukauttaan tämä orkesteri eli talvella 1910–1911, jolloin sitä johti säveltäjä Toivo Kuula. Orkesterin toiminta hiipui vähitellen rahojen huvetessa, mutta esimerkiksi Jean Sibelius ehti käydä orkesteria johtamassa 1914. Syyskuussa 1934 Oulun Musiikkiyhdistys ry:n toiminta alkoi, ja Oulun orkesterin toiminta alkoi virallisesti maaliskuussa 1937. Vuodesta 1954 lukien orkesteri on saanut käyttää itsestään nimeä kaupunginorkesteri, ja orkesteri kunnallistettiin vuonna 1961. Tunnettuja kapellimestareita sekä ja Oulun kaupunginorkesterin kehittäjiä ovat olleet Urpo Pesonen, Paavo Rautio, Onni Kelo ja myöhemmiltä vuosilta Ari Angervo, Peeter Lilje ja Arvo Volmer, jonka johdolla orkesteri levytti 1998–2005 Leevi Madetojan koko orkesterituotannon. Syksystä 2005 kevääseen 2008 ylikapellimestarina toimi Dmitri Slobodeniouk. Syksystä 2010 syksyyn 2013 orkesterin taiteellinen johtaja oli kapellimestari Anna-Maria Helsing. Häntä seurasi ruotsalainen Johannes Gustavsson, jonka kausi ylikapellimestarina jatkui vuoteen 2021. Vuodesta 2022 orkesterin ylikapellimestarina on englantilainen Rumon Gamba. Orkesterin nimikkosäveltäjänä toimi vuosina 1997–2007 Olli Kortekangas. Oulu Sinfonia soittaa vuonna 1983 valmistuneessa 816-paikkaisessa Madetojan salissa. Oulun kaupunginorkesteri nimettiin uudelleen Oulu Sinfoniaksi kesän 2005 alussa. == Lähteet == ==Aiheesta muualla== * Oulun Sinfonian kotisivut Luokka:Suomalaiset sinfoniaorkesterit Luokka:Oulun musiikki
Pons

Pons on siltaa tarkoittava latinan kielen sana. Sanaa käytetään myös seuraavissa merkityksissä: * pons, aivosilta, aivojen osa * Pons Racing, autovalmistaja * Pons, kunta Ranskan Charente-Maritimen departementissa * Pons, seuraavien henkilöiden sukunimi ** Esteban González Pons (s. 1964), espanjalainen poliitikko ja europarlamentaarikko ** Fabrizia Pons (s. 1955), italialainen kartanlukija ** Francisco Vallejo Pons (s. 1982), espanjalainen shakin suurmestari ** Jean Pons (s. 1969), ranskalainen kiekonheittäjä ** Juan Pons (s. 1946), espanjalainen oopperalaulaja ** Lily Pons (1898-1976), ranskalais-yhdysvaltalainen koloratuurisopraanolaulaja ** Sito Pons (s. 1959), espanjalainen ratamoottoripyöräilijä ja tallipäällikkö ** Ventura Pons (1945-2024), espanjalainen elokuvaohjaaja, -käsikirjoittaja ja -tuottaja ** Xavier Pons (s. 1980), espanjalainen moottoriurheilija.
Canon (messu)

thumb|Canon Missae Canon (myös Canon Missae, Canon Actionis tai kaanon) on katolisen messun keskeisin osa, joka tulee Offertoriumin jälkeen ja ennen Communionia se sisältää leivän ja viinin pyhitysrukouksen. ==Aiheesta muualla== * Catholic Encyclopedia: Canon of the Mass Luokka:Messu
Iglinon piiri

Iglinon piiri (, ) on paikallinen itsehallintoalue Baškortostanin keskiosassa tasavallan pääkaupungin Ufan lähistöllä. Piirin hallinnollinen keskuskylä Iglino (Иглинo) sijaitsee 48 kilometrin päässä Ufasta. Piiri koostuu 19 maalaiskunnasta. Se on perustettu vuonna 1935 . Iglinon piirin pinta-ala on 2 454 km². Piirin asukasluku on noin 42 800 ja asukastiheys 18 asukasta/km². Suurimmat etniset ryhmät ovat venäläiset, baškiirit ja tataarit. Luokka:Baškortostanin piirit
Vanha manner

Vanha manner käsittää Afrikan, Euroopan ja Aasian, jotka voidaan yhdessä lukea Afro-Euraasiaksi. Nimitystä vanha maailma käytetään vanhasta mantereesta ja sitä ympäröivistä saarista haluttaessa viitata maapallon alueeseen, jonka eurooppalaiset tunsivat ennen löytöretkiä. Vanhaa maailmaa käytetään uuden maailman asiayhteydessä. == Lähteet == *